Likatsin 7 (Art. 7). Wa talakgachixkuwit la likstu tsokgnankán chu makgpuntumikán tatsokgni latá xakatuwá. Nipala akgtúm tapakgsin chu nipala mapakgsiná tlan malakatsukí, nalichiwinán, chu nilá skin lixokgon tsokgnanín usu maxtunanín, nilá maktujú xalikstu tamaxtut, nemá nikgalhí ixlisputut nemá watiyá talakgachixkuwit xalikstu latamat, xla litatlanit chu xalakatitum latamat xakakapulhuwa. Nilá xniku nakgalhamaxtukán tamaxtut la akgtúm talakgalhín.
Tapakgsin itstaknanín natawán la akglít limakgantaxtin tapakgsin nataskiní lakapalhnamakglhtinankán nemá nitsiná litlawakán litalakapun xatalakgalhín putsokgni katamaknukán nak pulachin stananín, “xtamananín”, aktlawananin chu paks chalhkatnanín aná nitaxtunit tatsokgni nemá malakapukanít, taskiní chu pulha namakanajlikán ixlitlawatkán amá ixlakán.